Komission asetus (EY) N:o 50/2000, annettu 10 päivänä tammikuuta 2000, geneettisesti muunnettuja tai geneettisesti muunnetuista organismeista valmistettuja lisäaineita ja aromeja sisältävien elintarvikkeiden ja elintarvikkeiden ainesosien merkinnöistä



Virallinen lehti nro L 006 , 11/01/2000 s. 0015 - 0017



KOMISSION ASETUS (EY) N:o 50/2000, annettu 10 päivänä tammikuuta 2000, geneettisesti muunnettuja tai geneettisesti muunnetuista organismeista valmistettuja lisäaineita ja aromeja sisältävien elintarvikkeiden ja elintarvikkeiden ainesosien merkinnöistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kuluttajalle myytäväksi tarkoitettujen elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 18 päivänä joulukuuta 1978 annetun neuvoston direktiivin 79/112/ETY(1), sellaisena kuin se on viimeksi muutettuna Euroopan parlamentin ja neuvoston direktiivillä 97/4/EY(2), ja erityisesti sen 4 artiklan 2 kohdan, sekä katsoo, että 1) uuselintarvikkeista ja elintarvikkeiden uusista ainesosista 27 päivänä tammikuuta 1997 annettua Euroopan parlamentin ja neuvoston asetusta (EY) N:o 258/97(3), ei sovelleta elintarvikkeissa käytettäväksi tarkoitettuihin lisäaineisiin ja aromeihin, jos niiden vaarattomuuden arviointiin sovelletaan muita yhteisön antamia säädöksiä kuten elintarvikkeissa sallittuja lisäaineita koskevan jäsenvaltioiden lainsäädännön lähentämisestä 21 päivänä joulukuuta 1988 annettua neuvoston direktiiviä 89/107/ETY(4), sellaisena kuin se on muutettuna Euroopan parlamentin ja neuvoston direktiivillä 94/34/EY(5), ja elintarvikkeissa sallittuja aromeja ja niiden valmistusaineita koskevan jäsenvaltioiden lainsäädännön lähentämisestä 22 päivänä kesäkuuta 1988 annettua neuvoston direktiiviä 88/388/ETY(6), sellaisena kuin se on muutettuna komission direktiivillä 91/71/ETY(7), 2) näihin lisäaineisiin ja aromeihin ei myöskään sovelleta muiden kuin neuvoston direktiivissä 79/112/ETY säädettyjen pakollisten mainintojen liittämisestä tiettyjen geneettisesti muunnetuista organismeista valmistettujen elintarvikkeiden pakkausmerkintöihin 26 päivänä toukokuuta 1998 annettua neuvoston asetusta (EY) N:o 1139/98(8), 3) tästä johtuu, ettei geneettisesti muunnettuihin tai geneettisesti muunnetuista organismeista valmistettuihin elintarvikkeiden ainesosina käytettäviin lisäaineisiin ja aromeihin sovelleta asetuksen (EY) N:o 258/97 8 artiklan merkintöjä koskevia erityissäännöksiä eikä asetuksen (EY) N:o 1139/98 2 artiklan merkintöjä koskevia säännöksiä, 4) on tärkeää, että kuluttajille tiedotetaan myös geneettisesti muunnettujen tai geenitekniikalla valmistettujen lisäaineiden tai aromien käytöstä samalla tavalla kuin heille jo tiedotetaan geneettisesti muunnettuja organismeja sisältävien tai niistä valmistettujen ainesosien esiintymisestä elintarvikkeissa, 5) jotkin jäsenvaltiot ovat ilmoittaneet aikovansa määrätä kansallisella tasolla merkinnöistä, joissa kuluttajalle tiedotetaan geneettisesti muunnetuista organismeista valmistettujen lisäaineiden ja/tai aromien käytöstä, 6) kyseiset säännökset voisivat luoda uusia esteitä yhteisön sisäiselle kaupalle, 7) komissio on erään jäsenvaltion valmistelemasta elintarvikkeiden ainesosina käytettyjen geenitekniikalla tuotettujen lisäaineiden ja aromiaineiden ilmoittamista koskevasta asetusluonnoksesta 21 päivänä lokakuuta 1998 tekemässään päätöksessä 98/613/EY(9) katsonut yhdessä jäsenvaltioiden kanssa, että tyydyttävin ratkaisu olisi antaa merkintöjä koskevia säännöksiä yhteisön tasolla, 8) näin ollen olisi hyödyllistä säätää, että kyseisten elintarvikkeiden merkinnöissä on mainittava, että käytetyt lisäaineet tai atomit ovat geneettisesti muunnettuja organismeja tai sisältävät kyseisiä organismeja tai ne on valmistettu kyseisistä organismeista, samojen periaatteiden mukaisesti kuin ne, joita on noudatettava geneettisistä organismeista koostuvien tai niitä sisältävien tai niistä valmistettujen ainesosien merkinnöissä, 9) tämän asetuksen säännöksiä ei sovelleta kuluttajalle sellaisenaan myytäviin lisäaineisiin ja aromeihin; näille lisäaineille ja aromeille on säädettävä erilliset säännökset, joilla samanlaiset merkinnät tehdään pakollisiksi, 10) on erityisen tärkeää valvoa asetuksen (EY) N:o 258/97 8 artiklassa selostetun lähestymistavan mukaisesti, että kuluttaja saa tiedot sellaisista elintarvikkeen ominaisuuksista kuten koostumuksesta, ravintoarvosta tai ravitsemuksellisista vaikutuksista tai käyttötarkoituksista, joiden vuoksi kyseistä elintarviketta tai elintarvikkeen ainesosaa ei enää voida pitää samanlaisena kuin vastaava tavanomainen elintarvike tai elintarvikkeen ainesosa; tämän vuoksi geneettisesti muunnettuihin tai geneettisesti muunnetuista organismeista valmistettuihin lisäaineisiin ja aromeihin, jotka eivät ole täysin samanlaisia kuin vastaavat tavanomaiset aineet, on sovellettava merkintöjä koskevia vaatimuksia, 11) asetuksen (EY) N:o 258/97 8 artiklassa selostetun lähestymistavan mukaisesti merkintöjä koskevien vaatimusten on perustuttava tieteelliseen arvioon, 12) on tarpeen määritellä edellä mainituille tuotteille selvät merkintäsäännöt, jotta viranomaisvalvonta voi olla luotettavaa, toistettavaa ja käytännössä helppo toteuttaa, 13) on myös huolehdittava siitä, etteivät merkintävaatimukset ole liian monimutkaisia, mutta ovat kuitenkin riittävän yksityiskohtaisia antamaan kuluttajille heidän tarvitsemansa tiedot, 14) asetuksessa (EY) N:o 1139/98 on määritelty peruste, jonka mukaisesti merkintävaatimuksia sovelletaan geneettisesti muunnetusta maissista tai soijasta valmistettuihin elintarvikkeisiin, 15) geneettisestä valmistettujen proteiinien tai DNA:n esiintyminen elintarvikkeen ainesosina käytetyissä lisäaineissa ja aromeissa on samoin nykytilanteessa edellä mainitut vaatimukset parhaiten täyttävä kriteeri; tätä lähestymistapaa voidaan tarkastella uudelleen uuden tutkimustiedon valossa, 16) ehdotetun toimen soveltamisala ja seuraukset huomioon ottaen tällä asetuksella säädettävät yhteisön toimenpiteet ovat sekä tarpeellisia että välttämättömiä asetettujen tavoitteiden saavuttamiseksi; näitä tavoitteita ei voida saavuttaa yksittäisten jäsenvaltioiden erikseen toteuttamilla toimilla, 17) lisäaineiden ja aromien satunnaista kontaminaatiota geenitekniikalla muunnetulla DNA:lla tai valkuaisella ei voida sulkea pois laskuista. On hyödyllistä tarkastella mahdollisuutta, että asetettaisiin kynnysarvo, jotta tällaisen kontaminaation vuoksi ei tarvitsisi edellyttää merkitsemistä, ja 18) tällä asetuksella säädettävät toimenpiteet ovat pysyvän elintarvikekomitean lausunnon mukaiset, ON ANTANUT TÄMÄN ASETUKSEN: 1 artikla 1. Tällä asetuksella säädetään erityisistä merkintöjä koskevista lisävaatimuksista kuluttajalle ja suurtalouksille tarkoitetuille elintarvikkeille ja elintarvikkeiden ainesosille (jäljempänä "erityiset elintarvikkeet"), jotka sisältävät 2 kohdassa kuvattuja lisäaineita ja/tai aromeja (jäljempänä "erityiset lisäaineet ja aromit"). 2. Tällaisia lisäaineita ja aromeja ovat - direktiivin 89/107/ETY soveltamisalaan kuuluvat lisäaineet ja/tai - direktiivin 88/388/ETY soveltamisalaan kuuluvat elintarvikkeissa käytettäväksi tarkoitetut aromit, jotka sisältävät neuvoston direktiivissä 90/220/ETY(10) tarkoitettuja geneettisesti muunnettuja organismeja tai koostuvat niistä tai jotka on valmistettu kyseisillä organismeilla. 2 artikla Erityisten elintarvikkeiden merkinnöissä on annettava yksittäisille kuluttajille ja suurtalouksille seuraavat tiedot, sanotun rajoittamatta muussa elintarvikkeiden merkintöjä koskevassa yhteisön lainsäädännössä annettujen vaatimusten soveltamista: a) 4 artiklan 1 kohdan mukaisesti sellaisista elintarvikkeen ominaisuuksista kuten - koostumuksesta, - ravintoarvosta tai ravitsemuksellisista vaikutuksista, ja - lisäaineiden tai aromien käyttötarkoituksesta, joiden vuoksi erityisiä lisäaineita tai aromeja ei voida pitää samanlaisina kuin olemassa olevia lisäaineita tai aromeja; b) sellaisten aineiden esiintymisestä erityisissä lisäaineissa tai aromeissa, joita ei esiinny vastaavissa olemassa olevissa lisäaineissa tai aromeissa ja jotka voivat vaikuttaa tiettyjen väestöryhmien terveyteen; c) sellaisten aineiden esiintymisestä erityisissä lisäaineissa tai aromeissa, joita ei esiinny vastaavissa olemassa olevissa lisäaineissa tai aromeissa ja joihin suhtaudutaan varauksella eettisistä syistä; d) 4 artiklan 2 kohdan mukaisesti sellaisen lisäaineen tai aromin esiintymisestä, joka sisältää sellaista geneettisesti muunnettua organismia, joka on valmistettu jollakin direktiivin 90/220/ETY liitteessä I A olevaan 1 osaan sisältyvässä väliaikaisessa luettelossa mainitulla geneettisellä muuntamismenetelmällä, tai joka koostuu tällaisesta organismista. 3 artikla Erityisiä lisäaineita tai aromeja ei pidetä enää samanlaisina 2 artiklan a kohdassa tarkoitetulla tavalla, jos käytettävissä olevien tietojen asianmukaisen analysoinnin perusteella tehdyllä tieteellisellä arvioinnilla voidaan osoittaa, että arvioidut ominaisuudet eroavat tavanomaisen lisäaineen tai aromin vastaavista ominaisuuksista, ottaen huomioon tällaisten ominaisuuksien hyväksyttävissä rajoissa esiintyvät luontaiset vaihtelut. Tämä ehto täyttyy, kun erityiset lisäaineet tai aromit sisältävät geeniteknisestä muuntamisesta peräisin olevien proteiineja ja/tai DNA:ta. 4 artikla 1. Edellä 2 artiklan a kohdassa tarkoitetut merkintöjä koskevat lisävaatimukset ovat seuraavat: Maininta "valmistettu geenitekniikalla muunnettu ..." on lisättävä direktiivin 79/112/ETY 6 artiklalla säädettyyn ainesosien luetteloon suluissa välittömästi kyseisen lisäaineen tai aromin nimen jälkeen. Kyseinen maininta voidaan myös lisätä näkyvästi ainesosien luettelon alaviitteeseen, johon viitataan kyseisen lisäaineen tai aromin nimessä asteriskilla (*). Maininta on painettava vähintään yhtä suurella kirjasinkoolla kuin varsinainen ainesosaluettelo. Jos tuotteisiin ei liity ainesosaluetteloa, kyseinen maininta on oltava selvästi esillä erityisiin elintarvikkeisiin merkinnöissä. 2. Edellä 2 artiklan d kohdassa tarkoitetut merkintöjä koskevat erityiset lisävaatimukset ovat seuraavat: Maininta " geenitekniikalla muunnettu" on lisättävä ainesosien luetteloon välittömästi kyseisen lisäaineen tai aromin nimen jälkeen. Kyseinen maininta voidaan myös lisätä näkyvästi ainesosien luettelon alaviitteeseen, johon viitataan kyseisen lisäaineen tai aromin nimessä asteriskilla (*). Maininta on painettava vähintään yhtä suurella kirjasinkoolla kuin varsinainen ainesosaluettelo. Jos tuotteisiin ei liity ainesosaluetteloa, kyseinen maininta on oltava selvästi esillä erityisiin elintarvikkeisiin merkinnöissä. 5 artikla Tätä asetusta ei sovelleta erityisiin elintarvikkeisiin, jotka on laillisesti valmistettu ja varustettu merkinnöillä yhteisössä tai laillisesti tuotu yhteisön alueelle ja saatettu vapaasti käytettäväksi ennen tämän asetuksen voimaantuloa. 6 artikla Tämä asetus tulee voimaan 90 päivää sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä tammikuuta 2000. Komission puolesta Erkki LIIKANEN Komission jäsen (1) EYVL L 33, 8.2.1979, s. 1. (2) EYVL L 43, 14.2.1997, s. 21. (3) EYVL L 43, 14.2.1997, s. 1. (4) EYVL L 40, 11.2.1989, s. 27. (5) EYVL L 237, 10.9.1994, s. 1. (6) EYVL L 184, 15.7.1988, s. 61. (7) EYVL L 42, 15.2.1991, s. 25. (8) EYVL L 159, 3.6.1998, s. 4. (9) EYVL L 291, 30.10.1998, s. 35. (10) EYVL L 117, 8.5.1990, s. 15.